Die wêreld in foto’s – 15 Junie 2018Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Betogers neem deel aan ŉ protesaksie buite die Griekse parlement in Athene oor die ooreenkoms tussen Griekeland en Macedonië oor die geskil oor die voormalige Joego-Slawiese republieknaam. Die eerste ministers van Griekeland en dié land se noordelike buurman, Macedonië, het Dinsdag ooreengekom dat die voormalige Joego-Slawiese republiek hernoem moet word na Noord-Macedonië. (Foto: Petros Giannakouris, AP) ŉ Gebou-afbeelding op ŉ plakkaat van pres. Recep Tayyip Erdogan van Turkye wat ŉ bushalte in Istanboel versier. Turkye sal parlementêre en presidensiële verkiesings op 24 Junie 2018 hou. Dié verkiesings is belangrik aangesien dit Turkye se regeringstelsel in dié van ŉ uitvoerende presidentskap sal omskep. (Foto: Emrah Gurel, AP) ’n Egiptiese aanhanger staan reg om sy sokkerspan te ondersteun voor die afskop van die Groep A-wedstryd tussen Egipte en Uruguay by die 2018-Wêreldbekersokkertoernooi in die Jekaterinburg-arena in Jekaterinburg, Rusland. (Foto: Natacha Pisarenko, AP) ŉ Vrou stap in die reën met pantser en sambrele wat deel is van ŉ vensteruitstalling by ŉ klerewinkel in Tokio. Dié stad is tans in die middel van sy reënseisoen. (Foto: Shuji Kajiyama, AP) ŉ Vrou spuit nagemaakte sneeu uit ŉ blikkie buite die Al-Seddik-moskee in Kaïro, Egipte, aangesien dié Moslem-familie Eid-oel-Fiter vier wat die einde van Ramadaan kenmerk. (Foto: Amr Nabil, AP)